Emandulo lapho obaba bemizi babesalwa izimpi zezigodi noma zamakhosi noma behambe ngokomsebenzi beya ezimayini okwakubenza behamba isikhathi eside bengekho emakhaya. Ukungabikho komnumzane ekhaya ngenxa yalezizithu kwakungeyona into engajwayelekile emphakathini noma endaweni abayakhele. Ngalokho ziningi izimo noma izinto ezazenza nokuthi ukuthembana ekhaya kungabikho njengokuthi umnumzane uzobona kungumsebenzi wakhe ukuthi avikele umuzi wakhe noma ekude nawo. Lokho yayikwenza ngokusebenzisa imithi yesintu ukuqinisa ikhaya noma ukucupha umama wekhaya. Kubalulekile ukuthi siveze ukuthi ukucushwa kukamama kwakuba yimfihlo yakhe umnumzane wekhaya. Lomkhuba babewubiza ngokuthi babiyela imizi yabo.
Nazi izindlela ababebiyela ngazo imizi yabo noma ababecupha ngazo amakhosikazi abo:
Lena ngenye yezindlela ezisasetshenziswa namanje ezindaweni zasemaphandleni kanti nasezindaweni eziphucuzekile abantu bayayisebenzisa ukuvimba ukuthi abantu behlofe esibayeni sabo. Nalapha kusetshenziswa umuthi wesintu okubi kakhulu ngalendlela ukuthi kuba wujuqu ngoba umuntu uyafa uma ebambeke khona. Ngoba yena uyakwazi ukuthi aphume ngemuva kokuqeda umkhuba kodwa ube esekhishwa yisisu esingapheli aze aphelelwe ngamandla ashone. Noma angaphuthunyiswa esibhedlela akasizakali.
Lemikhuba engenhla isenziwa namanje kodwa akusebona abantu abaganene kuphela abakwenzayo nabaqomene sekuyenzeka uzwe ukuthi umuntu ucuphile intombi yakhe. Okubi kakhulu ukuthi lowo ocushiwe noma owesifazane usuke engazi ngakho. Sekukuwe ukuthi lesimo usibheka njengento elungile noma engalungile.